ඒ අනුව, සක්‍රිය ලෙස පර්පෙචුවල් ටෙ‍්‍රෂරීස් සමාගමට අයුතු ලාභයක් ලබාදීම සඳහා සැකකරුවන් බැඳුම්කර වෙන්දේසියේදී කටයුතු කළ බවට ප්‍රමාණවත් සාක්ෂි පවතින බවයි මෙහිදී මහේස්ත්‍රාත්වරයා සඳහන් කළේ. 2016 වසරේ මාර්තු 29 සහ 31 යන දෙදින තුල සිදුවූ බව කියන බැඳුම්කර වංචාවට අදාළව හිටපු පාර්ලිමේන්තු මන්ත්‍රී රවී කරුණානායක, පර්පෙචුවෙල් ටෙ‍්‍රෂරීස් සමාගමේ හිමිකරු අර්ජුන් ඇලෝසියස්, එහි ප්‍රධාන විධායක නිලධාරී කසුන් පලිසේන ඇතුලූ 11 දෙනෙකු වරෙන්තු ලබාගෙන අත්අඩංගුවට ගන්නැයි නීතිපතිවරයා පසුගියදා වැඩබලන පොලිස්පතිවරයාට උපදෙස් ලබාදී තිබුණා.ඒ අනුව, මීට පෙර සැකකරුවන්ට විදේශ ගමන් තහනමක් ද පනවනු ලැබුවා.